Samuel Eccleston

Samuel Eccleston P.S.S. født (27. juni 1801 i Kent County i Maryland i USA, død 22. april 1851 i Georgetown) var katolsk erkebiskop av Baltimore.

Liv og virke

Bakgrunn
Samuel Eccleston ble født i 1801 i Kent County, Maryland, sønn av anglikanere  med røtter i Preston i England. Eccleston studerte ved St. Mary's College i Baltimore. På dette tidspunkt konverterte han til den katolske tro den 29. mai 1819. Etter sin konversjon gikk han på St. Mary's Seminary.

Prest
Han ble ordinert til prest den 24. april 1825 av erkebiskop Ambrose Maréchal. Samme år sluttet han seg til sulpicianerne og dro til deres presteseminar i Issy nær Paris, hvor han fortsatte studiene. Da han kom tilbake til USA, ble Eccleston fakultetsmedlem og visepresident ved St. Mary's College. I 1829 ble han utnevnt til president for St Mary's College, en stilling han hadde til 1834.

Titulærerkebiskop, koadjutor Baltimore
Den 4. mars 1834 ble Eccleston utnevnt av pave Gregor XVI til koadjutorerkebiskop av Baltimore og titulærerkebiskop av Thermae Basilicae. Han mottok sin bispeordinasjon den 14. september av erkebiskop James Whitfield i katedralen i Baltimore. Medkonsekratorer var biskop av Bardstown Benedict Joseph Flaget P.S.S. og koadjutorbiskop Philadelphia Francis Patrick Kenrick.

Erkebiskop av Baltimore
Etter biskop Whitfields død 19. oktober 1834, etterfulgte Eccleston ham som ny erkebiskop av Baltimore og apostolisk administrator av bispedømmet Richmond. Han innehadde oppgaven som administrator til 1840, da Richard Vincent Whelan ble biskop av Richmond. I løpet av sin tid som erkebiskop grunnla han St. Charles Minor Seminary i Catonsville, et seminar som frembragte mange senere biskoper og erkebiskoper av erkebispedømmet Baltimore. 

Eccleston oppfordret religiøse ordener om å etablere ordenshus i hans bispedømme, især slike som kunne bistå med sosiale tjenester til det voksende antall katolske innvandrere i de industrialiserende byene. Visitasjonssøstrene økte antallet av sine akademier i erkebispedømmet, Brothers of St. Patrick opprettet en yrkesskole nær Baltimore, og redemptoristene tok seg ssærlig av tyske innvandrere. Brothers of the Christian Schools grunnla Calvert Hall School i Baltimore i 1845. St. Charles College et pre-seminar ble etablert i 1848 i Howard County på  land donert av Charles Carroll of Carrollton.

Mid sitt fokus på ankommende innvandrere var biskop Eccleston mondre støttende overfor Oblate Sisters of Providence, wr selskap for afrikansk-amerikanske kvinner. Trass i at de ikke fik seg utnevnt noen åndelig veileder fra 1843 til 1847 vedlikeholdt søstrene tin fellesliv og religiøse ordninger. Selv om intstituttet ble approbert av pave Gregor XVI den 2. oktober 1831, var Eccleston i 1847 oppsatt på å oppløsse fellesskapet. Men han ble sterke advart mot å gjøre dette av redemptoristfader Thaddeus Anwander, som var blitt sendt av sin superior, John Neumann og å se til søstrene. Fader Anwander sørget for at erkebiskopen utnevnte ham til det ubesartte vervet som deres åndelige veileder.

Mellom 1837 og 1849 avholdt biskop Eccleston fem  provinsialsynoder i Baltimore. En rekke nye menigheter ble opprettet under hjans periode.

Eccleston døde den 22. april 1851 i en alder av 49 år mens han var i Georgetown.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Kardinal Gasparo Carpegna (1625–1714) *1670
 Kardinal Fabrizio Paolucci (1651–1726) *1685
 Kardinal Francesco Barberini den yngre (1662–1738) *1721
 Kardinal Annibale Albani (1682–1751) *1730
 Kardinal Federico Marcello Lante Montefeltro Della Rovere (1695–1773) *1732
 Biskop Charles Walmesley (1722–1797) *1756
 Erkebiskop John Carroll (1735–1815) *1790
 Biskop Benedict Joseph Flaget (1763–1850) *1826
 Biskop James Whitfield (1770–1834) *1828
 Erkebiskop Samuel Eccleston (1801–1851) *1834

Referanser

Eksterne lenker 
 

Katolske biskoper fra USA
Sulpicianere fra USA
Linjen Rebiba
Personer fra Kent County i Maryland